**Kritérium prijatia na pomaturitné vyššie odborné štúdium 7649 N učiteľstvo pre materské školy a vychovávateľstvo**

Uchádzači budú prijímaní na základe overovania špeciálnych hudobných, výtvarných, jazykových a pohybových schopností a zručností alebo nadania (talentová skúška).

**Forma skúšky:** overenie špeciálnych schopností, zručností a nadania (talentová skúška) z jazykovej, hudobnej, výtvarnej a telesnej výchovy.

**Maximálny počet bodov na prijímacích skúškach je 80 bodov:**

* jazyková výchova - max. 20 bodov
* hudobná výchova - max. 20 bodov
* výtvarná výchova - max. 20 bodov
* telesná výchova - max. 20 bodov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**max. 80 bodov**

***Rozsah skúšky***

* + - podľa učebných osnov jednotlivých predmetov základnej školy. **Aby žiak vyhovel prijímacím skúškam, musí splniť nasledovné podmienky:**
  1. Bezchybná výslovnosť (o tejto skutočnosti rozhodne skúšobná komisia jazykovej výchovy). Na štúdium nemôže byť prijatý uchádzač, ktorý má nekorigovateľné poruchy reči. Odporúčame odborné logopedické vyšetrenie pred skúškou. (Potvrdenie od logopéda nie je povinné.)
  2. Zdravotná skupina 1, prípadne 2. Žiak absolvuje telesnú výchovu v plnom rozsahu, absolvovanie kurzov v plnom rozsahu je povinnou súčasťou štúdia.
  3. Vzhľadom na profil absolventa tohto študijného odboru a budúce povolanie pedagóga žiak nemôže mať poruchy učenia sa a správania.
  4. Žiak musí mať funkčné všetky články prstov (predpoklad pre hru na hudobnom nástroji).
  5. Podmienkou úspešného vykonania prijímacej skúšky je získať minimálne 40 z 80 bodov, pričom uchádzač musí získať minimálne po 10 bodov aspoň z troch zložiek výchovy (HUV, VYV, JV, TEV).
  6. Podmienkou prijatia je úplné stredné vzdelanie alebo úplné stredné odborné vzdelanie ukončené maturitnou skúškou.

Za neúspešné vykonanie prijímacej skúšky sa pokladá, ak žiak získal celkový počet bodov nižší ako 40 bodov.

Pri rovnosti bodov pri určení poradia rozhoduje vyšší počet bodov z výchov v poradí: jazyková výchova, hudobná výchova, výtvarná výchova, lepší priemer na maturitnom vysvedčení, počet bodov získaných z TEV pri talentových skúškach.

**Požiadavky na overenie špeciálnych schopností, zručností a nadania (talentové skúšky) na školský rok 2023/2024**

**PREZENČNÉ OVEROVANIE**

**Požiadavky na jazykovú výchovu:**

* + zarecitovať vopred pripravený text v rozsahu 2 ̶ 3 minút z literatúry pre deti a mládež

- výrazný prednes poézie alebo prózy (s rekvizitami alebo bez nich)

Hodnotí sa:

* + výber textu,
  + bezchybná výslovnosť (o tejto skutočnosti rozhodne komisia pre talentové skúšky),
  + využitie zvukových výrazových prostriedkov, využitie mimojazykových prostriedkov, precítenie textu.

**Požiadavky na hudobnú výchovu:**

* + zaspievať dve piesne podľa vlastného výberu, odporúčajú sa detské a ľudové piesne,
  + preverenie hudobného sluchu, zmyslu pre rytmus, rytmické cítenie (sluchové, intonačné a rytmické úlohy),
  + ovládanie hry na hudobnom nástroji nie je podmienkou.

Hodnotí sa:

* + spev piesne – čistota spevu, frázovanie, dýchanie, tvorenie tónu, výraz prednesenej piesne, zmysel pre rytmus, rytmické cítenie.

**Požiadavky na výtvarnú výchovu:**

* + zhotoviť ilustráciu na A3 – vytvoriť ilustráciu k rozprávke, ktorú určí komisia pre talentové skúšky

Hodnotí sa:

* + originalita, tvorivosť, fantázia, schopnosť kompozičného riešenia, farebné riešenie,
  + využitie výtvarnej techniky – tempera, akvarel, kombinovaná technika.

***Uchádzač si so sebou prinesie:***

* + *dva výkresy A3,*
  + *potrebné pomôcky podľa toho, akú výtvarnú techniku na talentových skúškach použije (napr. tempera, akvarel, tuš, nádobku na vodu, štetce, handričky, ceruzka, guma, paleta či nádoba na miešanie farieb).*

**Požiadavky na telesnú výchovu:**

1. Pohybové schopnosti
   * zacvičiť rytmicko-pohybovú zostavu na hudbu podľa vlastného výberu v časovom limite 1 – 2 minúty

Hodnotí sa:

* + využitie gymnastických prvkov v zostave (kotúľ vpred, kotúľ vzad, premet bokom),
  + využitie rôznych krokových variácií, koordinácia pohybu, estetická úroveň pohybu, vyjadrenie hudby pohybom.

1. Skok do diaľky z miesta
2. Športové hry (uchádzač si vyberie jednu z možností)
   * basketbal – vedenie lopty (dribling), dvojtakt zakončený streľbou, streľba z miesta,
   * volejbal – podanie zhora, obojručné odbíjanie lopty zhora, obojručné odbíjanie lopty zdola.

***Uchádzač si so sebou prinesie:***

* + *športové oblečenie (tričko, legíny alebo tepláky, športovú obuv do telocvične),*
  + *vlastné CD alebo USB kľúč s hudbou.*